cyanic-selkie/wikianc huggingface dataset:
Мускета
Полнење и испалување
После сето тоа кундакот го кревал на рамо, би ја стегнал мускетата и таа била спремна за употреба. Овај процес се повторувал многупати за време на обука сè додека војниците не почнеле тоа да го прават механички. Британските Црвени мундири го вежбале ова секој ден што му дало голема предност во однос на другите армии во тоа време. Добро истрениран војник можел да испука три куршуми во минута а во ретки случаи дури и четири.
Тактика
Бидејќи мускетата се полнела бавно тактичарите ги ставале мускетарите во одредени формации кои им давале максимална огнена моќ. Со оглед на тоа дека мускетата бавно се полнела требало уште да се има и копјина да се заштитат од коњаницата. После појавата на бајонетот и мускетата со кремен се исфрлила од употреба. Формацијата на мускетари се сотоела од три реда на мускетари така што првиот ред клечел, што му овозможувало да пукаат сите три реда истовремено.
Британската армија била позната по тоа што била составена од два реда мускетари наместо три и сите мускетари можеле да пукаат истовремено и никој од нив да не клечи. Уште една позната Британска тактика била таканаречена водено испалување така што имало две чети од кои прво пукала едната чета а другата полнела и така наизменично што придонесувало непрекино пукање кон непријателот.
Главната тактика на пешадискиот напад во 1700 тите години биле разбивање на непријателските редови и после коњаницата имала лесна задача. Француската армија била исклучителна, нејзините офицери правеле брз напад со бајонети и мечеви.
NGC 6785
NGC 6785 — планетарна маглина во соѕвездието Орел, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6785 се споменува и како NGC 6778, PK 34-6.1, CS=15.0.
Откривање
Објектот е откриен на 21 мај 1825 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6785 е од видот PN. Видливиот сјај со голо око изнесува 12,3 m, а оној во рамките на интервалот од минималната до максималната честота 13,3 m. NGC 6785 има само една позната привидна димензија, која изнесува 0,62'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 19 ч 18 м 24,9 с, а неговата деклинација, односно висината на лакот на тој агол, -1° 35' 45".
Други поделби
Проучување на NGC 6785 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 251; додека во Каталогот на основни ѕвезди (GSC) е групиран под бројот 5130. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 323.
Северна Кореја
Демократска Народна Република Кореја (조선민주주의인민공화국) или позната како Северна Кореја е држава во Источна Азија која го зазема северниот дел од Корејскиот Полуостров. Главен град на ДНР Кореја е Пјонгјанг, а службен јазик во државата е корејскиот јазик. ДНР Кореја се граничи со Кина на север и со Република Кореја на југ. Во крајниот северен дел има допирна точка и со Русија, преку реката Тумен.
ДНР Кореја е еднопартиски систем каде владее Демократскиот фронт за обединување на татковината предводен од Корејската Работничка Партија.
Владата на ДНР Кореја ја следи идеологијата на Џуче која се заснова на самоподршка и била елаборирана од поранешниот претседател Ким Ил Сунг. По неговата смрт, Ким Ил Сунг бил прогласен за Вечен претседтeл на Републиката. Истовремено, Џуче станала официјална државна политика кога се усвоил уставот од 1972 година, иако Кил Ил Сунг ја користел оваа идеологија уште од 1955.
По падот на Советскиот Сојуз, проследен со неколку природни непогоди во ДНР Кореја, државата се соочила со голем глад, што резултирал со смрт на 900.000 до 2 милиони жители. Соочувајќи се со оваа новонастаната ситуација, Ким Џонг Ил го усвоил Сонгунот или „воената политика“ за да ја зацврсти државата и владата. Иако официјално ДНР Кореја е социјалистичка држава, многу странски организации ја посочуваат како тоталитарно сталинистичко диктаторство   со силен развиен култ кон Ким Џонг Ил и неговото семејство, проследено со најлоши човекови права во светот. ДНР Кореја е држава со најмногу војска во светот со околу 9.495.000 активен, резервен и паравоен состав. Покрај тоа, ДНР Кореја е држава со јадрено оружје и има активна јадрена програма. Поради таинственоста на владата и недозволувањето на слободен проток на странски лица во државата, ДНР Кореја се смета за најизолирана држава во светот.
Потекло на поимот
Службеното името на државата е Демократска Народна Република Кореја што го опфаќа, барем официјално, општественото уредување на земјата. Зборот Кореја, кој инаку е име и на јужниот сосед, потекнува од називот на една од династиите кои владеела со Кореја. Имено, зборот е добиен од династијата Горје, династија која се поврзува со Кралството Гогурје. Денешната форма „Кореја“ е заснована на персиската форма за именување на старото кралство. Кореја во ДНР Кореја се нарекува Чосон (조선), а во Република Кореја се нарекува Хангук (한국). Двете имиња се поврзани со две династии кои владеле со Кореја, односно со династиите Џосен и Гоџесен.
Историја
Според легендите прв корејски крал бил Тан-Гун кој во 4270 г. пред нашата ера го основал древното Корејско кралство Ко-Чосан каде што главен град бил Пјонгјанг. Во времето на владеење на Лиланг од 106-37 г. пред нашата ера северниот дел на Кореја го зазема кинеската династија Хан. Когурио- го основал кралството Ко Жу Монг и 277 г. пред нашата ера создал држава во северниот дел на Кореја. Уште владееле повеќе кралеви во разни периоди како: Пекче и Шила. Двете кралества Пекче и Когурио пропаѓаат и како најјако кралство станува Шила кое во 668год. го соединила полуостровот во една држава. Генералот Ји Сонги во 1392 г. го променил името на земјата во Чосон како што Корејците денеска ја викаат Кореја. Династијата Ји владеела со Кореја околу 500 г. Од 1910-1945 г. Северна Кореја била под окупација на Јапонија т.е. била колонија. Владеела со Северна Кореја до крајот на Втората светска војна кога врз Јапонија била фрлена атомска бомба и Јапан бил приморан да капитулира. Со помош на Русија на власт во С.Кореја доаѓа Ким Ил Сунг и застанува на чело на Времениот Народен Комитет т.е. централно времено уредување основано во Пјонгјанг и на 16 септември е формирана КДП (Корејска Демократска Партија). Со влијанието на САД во јужниот дел на Кореја на 15 август 1948 г. се одржуваат избори и се формира Република Кореја. Во Северна Кореја се одржуваат избори и на 25 август 1948 е создадена Демократска Народна Република Кореја, каде на чело на државата застанува Ким Ил Сунг како премиер.
Географија и клима
ДНР Кореја е независна држава која го зазема северниот дел од Корејскиот Полуостров и зазема вкупна површина од 120.540 км2. На југ ДНР Кореја се граничи со Република Кореја, која всушност не е стандардна гранична линија. На север ДНР Кореја се граничи со Кина, а сосема на северниот дел има допирна точка со Русија. На запад ДНР Кореја излегува на Жолтото Море и Корејскиот Залив, додека на исток излегува на Јапонското Море. Највисока точка во ДНР Кореја е планината Бекду со 2744 метри надморска височина. Најдолга река во ДНР Кореја е реката Амнок и има должина од 790 километри.
Политички систем
Политиката на ДНР Кореја ја следи идеологијата Џуче, чиј основен концепт е самоиздршката на општеството. Оваа идеологија е опишана од некои извори како „наследно диктаторство“ со изразен култ кон личноста на Ким Ил Сунг, основачот на ДНР Кореја и прогласен Вечен претседател на Републиката.
Политичката структура на ДНР Кореја е опишана во уставот. Државата е еднопартиско општество каде владее Демократскиот фронт за обединување на татковината предводен од Работничката Партија на Кореја и уште две помали партии, Корејската Социјалдемократска Партија и Партијата на младите пријатели на Небесниот пат.
Економија
Поради економската изолација и контрола, меѓународната трговија е ограничена. ДНР Кореја донела закон во 1984 година со кој се овозможило странски инвестиции да бидат застапени на пазарот, но не се донеле значителни инвестиции па така во 1991 се основала економската специјална зона Раџин Сонбонг.
Демографија
ДНР Кореја има население од околу 24 милиони жители и една од најхомогените лингистичка и етничка нација во светот, каде најголем дел се Корејци и зборуваат корејски јазик. Во државата има мал број на Кинези, Јапонци, Виетнамци и други. Според ЦИА, животниот век во ДНР Кореја бил 63.8 години во 2009. Смртноста на новороденчињата изнесува 51.3, што е 2.5 поголем повисок од тој на Кина, 5 пати повисок од тој на Русија и 12 пати поголем од тој на Република Кореја.
ДНР Кореја го споделува истиот јазик со Република Кореја, каде во двете држави корејскиот е службен. Сепак, има некои дијалектни различности меѓу земјите и политичката граница не е во согласност со дијалектните граници. Карактеристично за корејскиот јазик во Република Кореја е тоа што има прифаќано нови современи зборови од странско потекло, што не случај за корејскиот во ДНР Кореја. Кинеските знаци не се користат во ДНР Кореја, но во Република Кореја понекогаш се користат. Исто така, има разлики во писмената форма, и таа во ДНР Кореја се вика Чосонгул, а во Република Кореја Хангул, и официјалните транскрипции во државите се разликуваат исто така.
Според Religious Intelligence, населението на ДНР Кореја во поглед на религијата е следното:
Мојот најдобар непријател (филм 2006)
Мојот најдобар непријател е италијански филм од 2006 година, во режија и во главната улога на режисерот Карло Вердоне.
Содржина
Ахил Де Белис е богат менаџер на голем ланец на хотели, со генерации кои припаѓаат на семејството на неговата сопруга Џиљола. Тој има убава куќа и има сè што човек може да посака. Додека Џиљола се занимава со подготовките за забавата за нивната дваесет и петта годишнина од брак, Ахил, еден ден, ја отпушта Анарита, хронично депресивна хотелска келнерка, поради кражба на скап лаптоп. Синот на жената, Орфео, дваесет и четиригодишен келнер постојано притискан од депресивните кризи на мајка му и од економската ситуација која не е баш најсреќна, се обидува, целосно убеден во својата невиност, да го убеди Ахил повторно да ја вработи.
Огорчен и лут поради целосната рамнодушност што му ја покажува Ахил, младиот келнер решава да му го уништи животот. Така, еден ден го чека Ахил надвор од хотелот и тајно го следи на својот мопед, гледајќи на тој начин како Ахил товари жена во автомобил на паркинг. Станува збор за Рамона, младата и убава снаа на Ахил, поточно сопругата на братот на Џиљола. Орфео ги следи и ги гледа како се засолнуваат во борова шума, каде што почнуваат да водат љубов во автомобилот. Откако ја овековечи сцената во серија на фотографии, младиот човек почнува да ги прогонува двајцата неверници преку застрашувачки пораки и мали вандалски чинови, сè до тој степен што отворено му се заканува на Ахил дека на семејството ќе му открие сè за неговата афера. Во меѓувреме, по сообраќајна несреќа, Орфео ја запознава Чечилија, девојка која неодамна се вратила од Лондон, каде што студира, со која со текот на времето воспоставува длабока љубовна приказна. На забавата на дваесет и петтата годишнина од бракот на Ахил со неговата сопруга Џиљола, Орфео, несвесен сепак дека таткото на Чечилија е Ахил, влетува на сцената на оркестарот и им ги покажува на гостите компромитирачките фотографии од неверството на Ахил. Со еден удар, Ахил на тој начин ги губи семејството, работата и љубовта на неговата ќерка.
Чечилија, потресена и згрозена од лицемерието на татко ѝ и од непромисленоста и бесчувствителноста што го покажа гестот на Орфео, решава да побегне. Откако мајката на Орфео му признава дека таа е вистинскиот виновник за кражбата, посветувајќи се да му помогне на својот љубовник во работата (оженет човек, кој не сака да го остави семејството за неа), таа е дефинитивно напуштена од нејзиниот син и така Орфео и Ахил, додека не чувствуваат меѓусебно сочувство, решаваат да ги здружат силите тргнувајќи во потрага по девојката. По многу подеми и падови, по огромната кавга меѓу двајцата, Ахил решава да го продолжи своето истражување во Истанбул, во минатото дестинација на семеен одмор на кој самата Чечилија, во една од нејзините песни, се присетува како на редок момент на вистинска среќа, додека Орфео, следејќи една од неговите наводи, свесен за тоа кога девојката ја споменува Швајцарија како татковина на правилата, точноста и прецизноста - сето она што таа го посакуваше - оди во Женева. Всушност, тој има предност, ја наоѓа девојката која работи како келнерка во бар во швајцарскиот град, Grand Cafè Istanbul. Двајцата млади момчиња, за да му угодат на Ахил, одат во Турција, правејќи го Ахил да поверува дека тој ја нашол својата ќерка и сето тоа завршува со слатка фотографија помеѓу татко и ќерка направена од Орфео и со тоа што тој го гледа, во триото формирано од сите нив заедно, неговото ново и вистинско семејство.
Индиректно рекламирање
Во филмот има примери на индиректно рекламирање:
Дистрибуција
Филмот беше објавен во италијанските кина на 10 март 2006 година.
Парични средства
Филмот имаше најголема заработка во Италија. Во својот деби викенд собра добри 5.000.000 евра. Севкупно, постигна благајна од приближно 18.598.000 евра, што го прави најголемиот комерцијален успех на Вердоне во Италија.
Домашно видео
Филмот имаше ДВД издание, со додавање на 20 минути од претходно невидени сцени, водич за зад сцената и оригиналниот трејлер за филмот.
Чешма (Бардовци)
Чешма — археолошко наоѓалиште кај скопското село Бардовци, Општина Карпош. Претставува осамен наод од римско време.
Местото на водоводот е на околу 2 км од градската територија на Скупи, на 1 км од асфалтниот пат за селото Бардовци и на 200 м западно од железничката пруга Ѓорче Петров - Качаник. При земјоделските работи е пронајдена надгробна плоча со латински натпис и со димензии од 245 × 75 × 25 см. Во правоаголното поле на фронтонот се наоѓа релјефна претстава на сцена со задушна гозба. Плочата се наоѓа на местото каде што е откриена.
Церово (Пиринско)
Церово — село во Горноџумајско, Пиринска Македонија, денес во Општина Горна Џумаја на Благоевградската област, Бугарија.
Жирона (покраина)
Жирона (Girona) или Херона (Girona) е покраина во североисточна Шпанија, во северниот дел од автономната заедница Каталонија.
Преслап (Стрмош)
Преслап — археолошко наоѓалиште кај пробиштипското село Стрмош. Наоѓалиштето претставува старохристијанска црква. На 3 км источно од селото, кај утоката на реката Киселица и Дупка Река се зачувани темели од старохристијанска црква, а околу неа градежен материјал.
Список на државни водачи во 383 година
Ова е список на државни водачи во 83 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
IC 240
IC 240 — галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 240 се споменува и како ESO 444-42, MCG -5-32-22.
Откривање
Објектот е откриен на 4 мај 1904 година од страна на Ројал Харвуд Фрост.
Податоци од набљудување
Според морфолошката класификација на галаксиите, IC 240 е од видот SBbc. Видливиот сјај со голо око изнесува 14 mag, а оној во рамките на интервалот од минималната до максималната честота 14,8 mag, додека површинскиот сјај изнесува 13,7 m/лм2. IC 240 има привидни димензии од 1,4' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 27 м 32,2 с, а неговата деклинација, односно висината на лакот на тој агол, -27° 52' 22". Положбениот агол на објектот е во износ од 133°.
Други поделби
Проучување на IC 240 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 47161.
Вендиш Еверн
Вендиш Еверн (Wendisch Evern) — општина во округот Линебург, во сојузната покраина Долна Саксонија, Германија.
Општински единици
Општината Вендиш Еверн се состои од следниве единици:
Исто така, кон нејзе припаѓаат манастирскиот дворец Вилердинг.
Историја
На 4 мај 1945 година на ридот Тимелоберг, германска делегација под водство на Ханс-Георг фон Фридебург потпишала документ во присуство на британскиот фелдмаршал Бернард Монтгомери за неусловно предавање на трите германски армии во Северозападна Германија. Ова стапило на сила на 5 мај во 7 часот. Со потпишувањето на договорот, Втората светска војна завршила во овој дел на Германија.
По војната бил подигнат споменик од Британците на „Победничкиот рид“, како што го нарекувале. Споменикот бил изваден во 1958 година и повторно поставен во Кралската воена академија Зандхурст. Денес, местото е воена област и не е пристапно. Во 1995 година бил поставен друг споменик, надвор од таа зона.
Евангелос Венизелос
Евангелос Венизелос (грчки: Ευάγγελος Βενιζέλος; р. ) — грчки политичар, поранешен заменик-премиер и министер за финансии на Грција од 17 јуни 2011 година до март 2012 година. Тој е член на Грчкиот парламент и моментален претседател на партијата ПАСОК.
Роден е во Солун. Тој е професор по Уставно право на Правниот факултет на Аристотеловиот универзитет во Солун. На прашањето на новинарот Марк Драгумус дали Евангелос има некаква роднинска врска со Елефтериос Венизелос, тој кажал дека нема никаква врска со него и Венизелос жестоко реагирал дека тој го променил своето име.
Евангелос Венизелос за пратеник од редовите наз ПАСОК бил избран во 1993 година, 1996 и 2000 година. Тој е член на парламентарната комисија за ревизија на Уставот на земјата. Освен ова, тој бил и член на комисијата за национална одбрана и надворешни работи, на јавната администрација, јавниот ред и правда и за европски прашања.
По парламентарните избори од 2007 година, во која ПАСОК бил поразен, Венизелос ја објавил својата кандидатура за водач на ПАСОК. На партиските избори во 2007 година, тој бил поразен од актуелниот водач на партијата, Јоргос Папандреу, добивајќи 38,18% од гласовите против 55,91% за Папандреу. .
По реконструкција на владата на Папандреу, на 17 јуни 2011 година станал заменик-премиер и министер за финансии на Грција. На 18 март 2012 година, Венизелос бил избран за претседател на ПАСОК по поразот на неговата партија на изборите и по повлекувањето на Папандреу.
Совршено сеќавање на смртта
„Совршено сеќавање на смртта“ (српски: Savršeno sećanje na smrt) — роман на српскиот писател Радослав Петковиќ од 2008 година.
Светска турнеја на UCI 2022
Светска турнеја на UCI 2022 — низа трки предвидени во сезоната 2022, кои вклучуваат триесет и три друмски велосипедски настани во текот на сезоната 2022. Турнејата започнала со воведната етапа на Трка ОАЕ на 20 февруари, а е предвидено да заврши со завршната етапа на Трката околу Гуангси на 18 октомври.
Совршено сеќавање на смртта
Содржина
Романот се состои од 17 глави:
За делото
Пишувајќи за последните денови на Византија, во делото авторот се поигрува со историјата, религијата и магијата. Веднаш по објавувањето, романот се здобил со пофални критики и се смета за ремек-дело на новата српска книжевност. На пример, Миќа Вујичиќ го нарекол „громада од роман“, а според зборовите на Ѓорѓе Деспиќ, структурата на текстот дава впечаток на зборник и го опишува делото како „над-книга, света и магиска истовремено, во која се испреплетуваат алузиите на Платоновите дијалози, старозаветните и новозаветните текстови, но и апокрифните записи, т.е. тоа е книга во која се вкрстуваат фикцијата, историските записи и ониричките сведоштва. За него, авторот ја добил наградата „Борислав Станковиќ“.
Светска турнеја на UCI 2022
Откажани настани
Поради логистички проблеми поврзани со пандемијата на КОВИД-19 покренати од страна на екипите во однос на патувањето во Австралија (вклучувајќи ги строгите обврски за карантин), трката Тур Даун Андер (18–23 јануари) и трката Голема океанска друмска трка „Кедел Еванс“ (30 јануари) биле откажани.
Основно училиште
Oсновно училиште е училиште во коe децата добиваат основно образование од возраст од околу пет до дванаесет години, кои доаѓаат по претшколска установа и пред средно училиште. Во некои земји постои средна фаза на средно училиште помеѓу основното и средното образование.
Основни училишта
Во повеќето делови на светот, основното образование е прва фаза на задолжителното образование, и вообичаено е достапно без надоместок, но може да се понуди и во независно училиште. Терминот основно училиште понекогаш се користи во САД, иако овој термин може да се однесува и на основно образование и средно образование.
Терминот "основно училиште" е изведен од францускиот "école primaire", кој првпат се користел во 1802 година.
Во Соединетите Американски Држави, "основно училиште" може да се однесува на училиште со образовни степени детски градинки преку второ или трето одделение. Во овие општини, "основно училиште" го опфаќа одделението од три до пет или од четири до шест години.
Во некои места, основно образование е историски поделено помеѓу "пониските основни училишта" ("училишта на ЛП"), кои биле основни училишта и "повисоки основни училишта" ("училишта на HP"), кои биле основани за да обезбедат попрактична настава за посиромашните класи од она што било обезбедено во средните училишта.
Селиште (Трипатанци)
Селиште — археолошко наоѓалиште кај пробиштипското село Трипатанци. Наоѓалиштето претставува средновековна населба. На 1,5 км јужно од селото, на левиот брег на Злетовска Река, на една ниска тераса има видливи темели од повеќе помали градби, а на површината се забележува мал број покривни ќерамиди.
Соборен храм во Сремски Карловци
Соборниот храм Свети Никола во Сремски Карловци е главната и најголемата православна црква во Сремски Карловци, која се наоѓа веднаш до некогашното седиште на Српската патријаршија, старата патријаршиска палата, денес епископски двор на Сремската епархија на Српската православна црква.
Соборната црква во Сремски Карловци е централна црква на епархијата.
Историја
Изградбата на Соборниот храм Свети Никола во Сремски Карловци започнала во 1758 година, по поттик на карловачкиот митрополит Павле Ненадовиќ, според плановите направени во Виена, на местото на старата црква од турско време. Главни градители биле Коста Цинкарин и Германецот Јоханис. Во 1760 година, кулата и куполата биле изградени според дизајнот на Захариј Орфелин, а црквата била целосно завршена во 1762 година.
Договорот за сликање на иконостасот е склучен во 1780 година, со сликарите Теодор Крачун и Јаков Орфелин. Празничните икони и врати се на Крачун, додека другите икони се дело на Орфелин.
Во 1811 година Соборниот храм бил реновиран со значителни промени, кои на црквата и дале неокласични одлики. Еден век подоцна (1911 година) бил повторно изграден и наместо барокот, добил ренесансна фасада. Од дадената обнова црквата го зачувала својот изглед.
Последното реновирање на катедралата се случило во 2011 година.
Благодарност до епископот Сремски и свештенството на црквата, а со поддршка на Фондот за Сремски Карловци - Покраинска Влада на АП Војводина, во текот на 2020 г. Целосно е реновирана фасадата на Соборниот храм
Опис на зградата
Станува збор за еднокорабна градба со полукружна апсида на исток и две високи барокни камбанарија на запад. Внатрешниот простор е поделен на пет кораби, меѓу олтарот и наосот има висока олтарна преграда. За прв пат била обновена по големиот пожар во 1799 година, а големи промени на фасадата биле направени во 1909 година. според дизајните на архитектот Владимир Николиќ, кој вовел елементи на неокласицизмот.
Важност
Соборниот храм Свети Никола во Сремски Карловци е еден од најважните храмови на Српската православна црква и има огромно религиозно значење за Србите.
Храмот има и големо културно и историско значење. Заводот за заштита на спомениците на културата на Војводина ја категоризирал катедралата како културно богатство од исклучително значење, бидејќи покрај фреските, сликите на Паја Јовановиќ и други вредни верски и уметнички предмети, има и две реликвии - делови од моштите на Драга. Српскиот архиепископ Свети Арсениј Сремец и Чудотворната икона на Пресвета Богородица Бездинска.
Сликарство на Паја Јовановиќ во храмот
Паја Јовановиќ насликал девет големи масла на платно. Овие платна биле отстранети од ѕидовите на црквата и биле обновени за прв пат по сто години во 2010 година. Се работи за сликите: „Беседа на Елеонската Гора“, „Мојсеј ги прима таблите на законот“, „Палење на моштите на Свети Сава во Врачар“, „Свети Сава ги помири браќата“, „Крунисување на Стефан Првокрунисан “, „Крал Милутин. „, „Соломон Мудриот“, „Свети Јован Дамаск ин “ и „ Крал Давид“. Во оваа катедрала се чува иконата на Свети Ѓорѓи, како и делото на Јовановиќ. Иако релативно малку познати, овие дела на големиот српски сликар биле заштитени како „движен културен имот“ во 1949 година, но околностите во кои биле насликани од современ уметник кој немал искуство во ѕидното сликарство не биле целосно разјаснети. Историчарот на уметност Никола Кусовац навел дека овие слики најверојатно се создадени во периодот од 1906 до 1912 година. Во прилог на тоа говорат занаетчиската перфекција, посветлата боја и одредена украсност во изразот, што е карактеристично и за големите композиции на Јовановиќ како „Женидбата на Душан“, „Таковско востание“ или „Душановиот код“. Кусовац смета дека договорот за изработка на карловачките слики бил склучен неколку години пред нивното создавање, уште во времето на патријархот Георгиј Бранковиќ, на што упатува портретот на патријархот на Стефан Дечански на северниот трон на црквата. Академик Дејан Медаковиќ напиша дека во некои од овие дела може да се забележи влијанието на назаренските асоцијации, особено во „Беседа на гората“, која се одликува со светли бои и дидактичка наративност. Целиот црковен опус на Јовановиќ како да не произлезе од значајни уметнички истражувања и размислувања. Сликарот сакал да покаже дека е способен да работи во духот на современите уметнички тенденции, но овие аспирации се состојат од занаетчиство и форма, а им недостига современ начин на размислување. Постои и верзија дека овие девет дела Јовановиќ прв ги направил за црквата Св. Ѓорѓи во Опленац, подарок на кралот Петар Први Караѓорѓевиќ од 1910 година,. но тие слики, наводно, не биле по волја на кралот. Големиот сликар, велат, се налутил и решил овие платна да ги подари на црквата во Сремски Карловци.
Мост на Лепенец I (археолошко наоѓалиште)
Мост на Лепенец I — археолошко наоѓалиште кај скопскоата населба Влае, Општина Карпош. Претставува осамен наод од римско време.
Западно од мостот на Лепенец, во 1954 г. К. Геровски, вадејќи песок, открил надгробна стела од бел мермер, со релјеф и латински натпис и со димензии од 155 × 77 × 30 см. Во непосредната близина на стелата откопал и голема борова шишарка изведена од мермер.
Наодите се чуваат во Музејот на Македонија во Скопје.
Ајдарово
Ајдарово (од 1987 г. офиц. Изгрев) — село во Горноџумајско, Пиринска Македонија, денес во Општина Горна Џумаја на Благоевградската област, Бугарија.
Национална рагби лига на Унгарија
Националната рагби лига на Унгарија, позната како Маѓарски бикови, ја претставува Унгарија во спортот рагби. Дебитирајќи против Чешка во јули 2011 година, тие го одиграа својот прворангиран меч против Грција во октомври 2013 година.
Историја и поставување
Националната рагби лига на Унгарија е основана во Будимпешта, во мај 2011 година од страна на членовите на РФЦ Будимпешта.
Од мали почетоци на вечерта во понеделникот, на островот Маргит, во средината на Дунав, тимот порасна за да може да избере јадро од 20 играчи кои ќе играат против Чешка на 23 јули. Повлекувањето на играњето на Интернационал РЛ ги покажува барањата за тренирање и играње од голем број други клубови во Унгарија, како и играчи од унгарски потекло кои отпатувале да играат од Италија и Велика Британија.
Во јуни 2013 година Унгарија доби статус на набљудувач од страна на RLEF. Тие потоа го одиграа својот прв целосен меѓународен турнир против грчки тим во кој учествуваа професионални играчи Мајкл Коркидас и Браит Анаста.
Во 2014 година на турнеја во Париз повторно и Унгарија се натпреваруваа на инаугуративниот турнир за Балкански куп во Србија. Ова беше прв меѓународен унгарски турнир. Унгарија го заврши целокупниот турнир на четвртото место. Тие, исто така, направија историја на турнирот, бидејќи го забележаа својот прв меѓународен обид во својот меч со Босна.
Национална рагби лига на Унгарија во Австралија
Во 2016 година, Унгарија почна да бара играчи во Австралија на унгарското наследство да играат за Унгарија. Ова беше исполнето со одличен одговор, со многу квалитетни играчи кои го ставија своето име надолу. Неколку тренинг сесии беа одржани во Сиднеј од страна на тренерот Џон Вилсон и менаџер Стивен Немет.
Во саботата на 4 февруари 2017 година, Унгарија го одигра својот прв тест натпревар надвор од Европа против Уругвај, кои го направија своето меѓународно деби, пред 500 гледачи. Унгарија победи со игра 50-4 во доминантен екран. Тимот се состоеше од само австралиски играчи со унгарски наследство. Ова беше, исто така, победата на Унгарија во првиот тест натпревар на кој било континент. Четирите браќа Фаркас беа извонредни, постигнувајќи 30 од 50 бода меѓу себе, а Арон Фаркас се акумулираше 16 во спектакуларен настап кај кука. Александар Фрицка постигна обид за деби.
Во средата на 8 февруари 2017 година, само 4 дена по првиот тест кој го одиграа надвор од Европа, Унгарија ја одигра својата втора против посилна тајландска страна, на која учествуваше тренерот на поранешниот НРЛ и супер лигата, Брајан Смит, пред 100 гледачи. Унгарија го отвори резултатот со 2 брзи обиди, пред постигнувајќи уште 2 пред половина. Тајланд излезе силен во второто полувреме, постигнувајќи ги првите бодови, меѓутоа Унгарија беше премногу силна и побегнаа со 44-10 победници, со што станаа само нивната втора победа на тестот, откако тимовите потекнуваат 6 години пред тоа.
Битка кај Стефанијана
Битката кај Стефанијана од 1344 година се водела помеѓу српските војски од една страна и Османлиите од друга. Во битката Србите доживеале пораз.
Позадина
Граѓанската војна во Византија помеѓу приврзаниците на Јован VI Кантакузин (1347—1354) и Јован V Палеолог (1341—1376), започнал со смртта на Андроник III во 1341 година. Во следната година, 1342, приврзаниците на Кантакузин станале сојузници со Стефан Душан. Но, помеѓу нив дошло до недоразбирање, па српскиот владетел отишол на страната на младиот Палеолог. Во исто време, Кантакузин своите сојузници ги побарал на Османлиските Турци.
Така, граѓанската војна во Византија продолжила. Османлиите се обидиле да го заземат Солун, но нивната опсада не успела. Нивната флота на враќање доживеала пораз во борбата со здружените христијански сили на Јовановци, Кипрани и Венецијани. Турската флота морала директно да се упати кон Дарданелите. Но, кралот Душан на својот војвода Прељуб му наредил да ги престигнат османлиските флоти и да ги уништат.
Битка
Српските сили на Османлиските ги пристигнале кај Стефанијана, недалеку од Бешичкото Езеро во северниот дел од Халкидик. По првиот налет од страна на српските сили, Турците се повлекле кон врвот од планиниата, па повторниот напад навидум бил невозможен, главно поради густината на шумата. Сепак, Србите на крај решиле дека треба да ги нападнат кон врвот на брдото. Планот на српските сили бил да се нападне со шешадиска војска. Но, кога Османлиите виделе дека се нападнати опд пешадија, тие со својата коњаница успеале да се спуштат кон српскиот камп, изоставувајќи ја назад српската пешадија. Целиот српски камп заедно со српската коњаница била заробена. По ова следувал нападот на српските војници, во кој напад тие биле поразени. По ова, Турците продолжиле кон Дарданелите.
Битка кај Дубравница
Битката кај Дубравница се одвила на 25 декември 1381 година на Божик, помеѓу силите на Османлиите и силите на кнезот Лазар Хребелановиќ. Ова претставувала прва битка помеѓу Србија и Османлиското Царство која се одвила по српските земји, во која Османлиите биле поразени.
До битката најверојатно дошло по османлиската победа на Маричката битка и нејзиното ограбување на јужниот дел од Балканскиот Полуостров. По овој пораз, Османлиите не дошле во конфликт со Србија до 1386 година, кога нивната војска под раководство на Мурат I била поразена во Битката кај Плочник.
NGC 2184
NGC 2184 — астеризам во соѕвездието Орион, заведен во Новиот општ каталог на длабоконебесни тела.
Откривање
Објектот е откриен на 19 февруари 1830 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2184 е од видот *Grp. NGC 2184 има само една позната привидна димензија, која изнесува 33'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 6 ч 11 м 0 с, а неговата деклинација, односно висината на лакот на тој агол, - 3° 29' 0".
Други поделби
Проучување на NGC 2184 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 227; додека во Каталогот на основни ѕвезди (GSC) е групиран под бројот 4787. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 928.
Долна Марена (Злетово)
Долна Марена - населба од доцноантичко време. На 3 километри северноисточно од селото Злетово, во долината на Злетовска Река, на мала површина, се среќаваат фрагменти од ќерамички садови, питоси и градежен материјал. Пронајдени се монети од Јустинијан I.
Список на државни водачи во 1616 година
Ова е список на државни водачи во 616 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Ерке
Ерке (или коронета, или кепа) е голем лаброфон, дувачки инструмент што потекнува од Гран Чако во Боливија, северниот дел на Чиле и северозападна Аргентина.
Историја
Иако во втората половина на 20 век фолклорните музички групи на Андите го користеле инструментот ерке за секуларна музика, меѓу староседелците на Андите ерке се користел исклучиво за обредни цели.
Традиционално, но не и најчесто, само возрасни мажи свиреле на ерке, и се сметало дека не треба да се свири надвор од ритуалниот контекст. Најчесто овој инструмент се свирел во текот на зимата, бидејќи постоело верување дека ако се свири на пролет или во лето може да донесе снег.
Слични инструменти
Меѓу луѓето од народот Мапуче (Арауканци), постои сличен инструмент наречен трутрука.
NGC 4192A
NGC 4192A — спирална галаксија во соѕвездието Береникина Коса, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 4192A се споменува и како UGC 7223, MCG 3-31-76, VCC 81.
Откривање
Објектот е откриен на 15 март 1781 година од страна на Пјер Мешен, со помош на рефрактор, чијашто леќа имала пречник од 3 см.
Податоци од набљудување
Според морфолошката класификација на галаксиите, NGC 4192A е од видот Scd. Видливиот сјај со голо око изнесува 15 m, а оној во рамките на интервалот од минималната до максималната честота 15,7 m, додека површинскиот сјај изнесува 15,2 m/лм2. NGC 4192A има привидни димензии од 1,3' х 1,1'.
Астрономски податоци
Објектот е од епохата Ј2000.0. Положбениот агол на објектот е во износ од 75°.
Други поделби
Проучување на NGC 4192A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 39002. Во рамките на атласот на длабокото небо, Уранометрија 2000.00, објектот припаѓа на групата означена со бројот 193; додека во Каталогот на основни ѕвезди (GSC) е групиран под бројот 872. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 89.
Пелазги
Пелазгите — прединдоевропски народ кој живеел во јужните делови на Балканскиот Полуостров и се сметаат за негови први жители. Живееле во ридовите и планините, особено во Грција и Тесалија, каде новодојдените агресивни Елини во XII век п.н.е. ги натерале Пелазгите да се повлекуваат по планините и на север во Македонија, Тракија итн. Старословенскиот збор за ваквото живеење на рид/планина е „по-лазеч“, т.е. Полазеч, Полазги или Пелазги.
Некои веруваат дека Пелазгите биле претходници на Античките Грци. Славистот Шафариќ вели дека следниве антички топоними во географска Тракија, која ги опфаќа и македонските етнички територии се од словенско потекло:
За античката тракиско-пеонско-македонска област Стримион, се тврди дека подоцна ја населило македонското словенско племе Струмјани. Според ова, областа Стримион која носи чисто словенско име потекнува од предсловенската колонизација. Струмиен е старословенски збор и означува врело/извор, а денес истиот збор, со истото значење се употребува во полскиот јазик. Во Пиринска Македонија и денес постои реката Струма, а во Македонија градот Струмица кои влечат корен од старословенскиот збор Струмиен.
Античкиот историчар Трог Помпеј пишува дека Македонците потекнуваат од Пелазгите.
Во 450 г.п.н.е., Херодот за Пелазгите вели:
Античкиот елински географ Страбон, вели:
Понатаму, Страбон пишува дека Тесалија, меѓу устието на реката Пенеј, Термопилите и планината Пинд, се нарекувала Пелазгиски Аргос, оти Пелазгите ја населуваaт таа земја. Страбон ова го напишал во 9 век по Христа, што говори во прилог на тоа дека Пелазгите и тогаш живееле во Елада, Тесалија, Македонија итн. Од тие Пелазги-Аргaјци произлегувала македонската царска династија, почнувајќи од македонскиот цар Александар Први (Александар Трети е големиот Александар Македонски). На друго место, Страбон вели дека и Етолците (како и Македонците) не се Елини. Како Акаранците, Македонците и Етолците биле неелини, туку Пелазги, римскиот историчар Тит Ливиј пишува дека сите тие зборувале на еден ист јазик, неелински:
Мост на Лепенец II (археолошко наоѓалиште)
На околу 500 м западно од мостот на Лепенец, во 1954 г., при вадењето на песок е откриена стела со релјеф и латински натпис, посветена на еден ветеран од V македонска легија, со димензии од 195 × 59 ± 24 см. Плочата се чува во лапидариумот на Музејот на Македонија во Скопје.
NGC 384
NGC 384 — елиптична галаксија во соѕвездието Риби, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 384 се споменува и како UGC 686, MCG 5-3-55, CGCG 501-84, Arp 331, VV 193, ARAK 26, 4ZW 38, Z 0104.7+3201.
Откривање
Објектот е откриен на 4 ноември 1850 година од страна на Вилијам Парсонс, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 384 е од видот E3. Видливиот сјај со голо око изнесува 13,1 m, оној во рамките на интервалот од минималната до максималната честота 14,1 m, додека површинскиот сјај изнесува 13,1 m/лм2. NGC 384 има привидни димензии од 1,1' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 7 м 25 с, а неговата деклинација, односно висината на лакот на тој агол, + 32° 17' 34". Положбениот агол на објектот е во износ од 135°.
Други поделби
Проучување на NGC 384 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 3983. Во рамките на атласот на длабокото небо, Уранометрија 2000.00, објектот припаѓа на групата означена со бројот 91; додека во Каталогот на основни ѕвезди (GSC) е групиран под бројот 2282. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 601.
Полициска приказна 3
„Полициска приказна 3“ (кинески: 警察故事) — хонгконшки филм од 1992 година во режија на Џеки Чен (Jackie Chan), по сценариото на Едвард Танг (Edward Tang), Фајби Ма (Fibe Ma) и Ли Вај Ји (Lee Wai Yee). Главните улоги ги играат: Џеки Чен, Меги Чеунг (Maggie Cheung) и Мишел Јео (Michelle Yeoh). Ова е третиот филм од серијалот „Полициска приказна“.
Синопсис
Полицискиот инспектор Чан Ка-куи, наречен Кевин (го игра Чен) е „суперполицаец“, мајстор на боречките вештини. Него го испраќаат во Гуангжу, кадешто директорката на месната канцеларија на Интерпол, инспекторката Џесика Јанг, го упатува на неговата следна задача: Чајбат, главниот трговец со дрога, со седиште во Хонгконг.
Харис Кастанидис
Кастанидис дипломирал на Правниот факултет во Солун. Во 1974 година станал член на ПАСОК, а во 1981 година бил избран за пратеник. Во 1984 година бил избран за член на Централниот комитет на ПАСОК.
Во текот на својата политичка кариера тој работел во Министерството за внатрешни работи, како заменик-министер ди 1986, во 1988 бил заменик-министер за образование, а истата година бил и министер за заменик-внатрешни работи. Во 1995 година бил назначен за министер за внатрешни работи, и на та позиција се задржал до 22 јануари 1996 година. Од 1996 работел како министер за транспорт и врски, до 2 септември 1997, кога поднел оставка. Од 2003 до 2004 година, бил министер за Македонија и Тракија. Од 2009 до 2011 бил министер за правда, а по реконструкција на владата, станал министер за внатрешни работи.
Баничан
Баничан — село во Општина Неврокоп.
Битка на Саврово поле
Битката на Саврово поле (денешна Албанија) се одвила на 18 септември 1385 година помеѓу османлиските и српските сили. Во битката, Османлиите излегле како победници, и поголем дел до српските и албанските владетели станале вазали на султанатот..
IC 241
IC 241 — галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 241 се споменува и како ESO 444-57, MCG -5-32-33.
Откривање
Објектот е откриен на 4 мај 1904 година од страна на Ројал Харвуд Фрост.
Податоци од набљудување
Според морфолошката класификација на галаксиите, IC 241 е од видот Scd. Видливиот сјај со голо око изнесува 14,5 mag, а оној во рамките на интервалот од минималната до максималната честота 15,2 mag, додека површинскиот сјај изнесува 14 m/лм2. IC 241 има привидни димензии од 1,7' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 30 м 17,5 с, а неговата деклинација, односно висината на лакот на тој агол, -27° 55' 43". Положбениот агол на објектот е во износ од 103°.
Други поделби
Проучување на IC 241 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 47452.
Побеснетите (филм од 1950)
Содржина
Во филмот е прикажан судирот меѓу богатиот сточар Т. Ц. Џефордс (го игра Хјустон) и неговата сакана ќерка Ванс (ја игра Стенвик) која, исто како него, е личност со челична волја. Судирот меѓу нив започнал кога Џефордс во домот ја донел Фло Барнет (ја игра Андерсон), која сака да се омажи за него затоа што тој е богат, но Ванс ја нападнала со ножици...
Сува Долина (Злетово)
Сува Долина - наоди од палеолитско време. Кај мостот на Злетовска Река, преку кој минува патот Пробиштип-Злетово, во 1980 година се пронајдени различни петрографски материјали. Меѓу нив преовладуваат црвеникаво-сиви јадра од кремен и јадра од силицизирани боксити. Археологот Р. Гравски издвоил три артефакти (два од јаспис и еден од силицизиран боксит), врз основа на начинот на обработката, формата и големината типолошки ги определил како орудија од фазите на мустериен и ашел на помладиот палеолит.
2010/11 БИБЛ сезона
БИБЛ сезоната 2010/11 позната и како ЕВРОХОЛД Балканска Лига 2010/11 поради спонзорски причини било 3. издание на Балканската Кошаркарска Лига. Десет екипи од Македонија, Бугарија, Романија, Србија, Црна Гора, Босна и Херцеговина и Хрватска се натпреварувале. Во оваа сезона шампион бил Фени Индустри.
Регуларна сезона
Во регуларната сезона екипите биле поделени на две групи, секоја содржејќи пет екипи. Секоја екипа играла против екипите во групата на дома и на гости. Освојувачите на групите обезбедиле директен пласман на завршниот турнир. Екипите од второто до третото место од секоја група напредувале во четвртфиналето. Натпреварите се играле од 2 октомври 2010г. до 2 март 2011г.